Letný tábor umeleckých remesiel – ÚLET 2020

Letný tábor umeleckých remesiel sa bude konať v termíne od 13. júla do 21. augusta, teda 6 týždňových turnusov. Ide o denný tábor (od 8.00 do 16.00), kde sa deti od 7 do 14 rokov pod vedením lektorov zameriavajú hlavne na výtvarnú, umeleckú a remeselnú činnosť: košikárstvo, drotárstvo, šperk, kresbu, maľbu, prácu s nalepovacou fóliou, rôzne výtvarné techniky, fotografovanie, prácu s hlinou, modelovanie, prácu s drevom a tento rok zaradíme aj základy paleontológie a archeológie.

Miesto konania Dom kultúry Dúbravka, poplatok 80 eur, v tom je desiata, obed, pitný režim, materiál, cestovné, poistné, vstupné a príspevok na lektora. Platí sa pri nástupe dieťaťa do tábora.

Počet detí v turnuse: max. 26

Počet skupín: 4 po 6-7 detí

Informácie: Ľubo Navrátil, 0918 422 806, navratil@dubravka.sk